انا كنت متوقعه حاجه تانيه خالص غير اللي قرأتها دي كل الشهره اللي الروايه واخداها دي بتؤكد ان الروايه من اعظم ما يكون لدرجة اني فعلا كنت هتجنن لو مكنتش قرأتها في اقرب وقت. انا مش عارفه ابدأ منين . الروايه ضعيفه جدا جدا .. جدا. واحداثها متوقعه لأبعد الحدود. مفهاش اي جديد ممكن انه يضاف للقاريء وخصوصا القراء اللي زي حالاتي قرأوا كتير جدا. اسلوب السرد كان كويس الى حد ما. وبالنسبالي انا انك تخلي الحوار عاميه والروايه نفسها فصحى انا بحب الاسلوب دا بغض النظر انه ممكن ميعجبش ناس كتير .. دي يمكن اكتر حاجه عجبتني في الروايه لأن في ناس بتحاول تعمل كدا ف يقوموا يدخلوا السرد فيه عاميه والحوار فيه فصحى والدنيا تبقى متلغبطه معاهم. في اخطاء املائيه كتيره في الروايه. والروايه نفسها يعني انا على قد ما شفتها سطحيه وقصتها مستهلكه جدا الا اني كنت متشوقه اعرف السبب بتاع مريم واللي الحقيقه استشفيته بدري جدا للاسف. انا مش عايزه احبط الكاتب ولكن عادي دي اول روايه لحضرتك ودا والله نقد بعتبره بناء عشان بعد كدا ربنا يوفقك وتقدر تكتب احسن وتبص ل مالك على انها البدايه اللي حفزتك تكون افضل وافضل. بالتوفيق
reviews (hotels, books, movies, products and a few airlines)